Parku Natyror Kunë-Vain-Talë-Patok-Fushëkuqe-Ishëm

Parku Natyror Kune-Vain-Tale është një park natyror i cili ndodhet në Qarkun e Lezhës në kuadër të deltës së lumit Drin, përballë me Detin Adriatik në veri të Shqipërisë.   Parku ka një sipërfaqe prej   dhe paraqet zonën e parë të mbrojtur në Shqipëri, e shpallur që në vitin 1940 si një rezervat gjuetie, ndërsa si rezerva natyror është themeluar në vitin 2010. 

 Përmbledhje 
Parku Natyror Kunë - Vain - Tale përfshin Ishullin e Kunës, Lagunën e Kunë - Vain, pyjet përreth, dhe disa ekosisteme në afërsi. Veçanërisht, ajo është identifikuar si një zonë e rëndësishme e shpendëve nga ana e organizatës ndërkombëtare BirdLife International.  Ekosistemi kompleks lagunor, i formuar nga dinamika e gjirit të Drinit, është një habitat i rëndësishëm për dimërimin e rosave dhe një zonë  riprodhimi për shumë lloje peshqish me rëndësi të shumëfishtë.

Rezervati Kunë-Vain-Tale bënë pjesë në kuadër të pyjeve gjetherënëse ilire, pyjeve mesdhetare dhe ekoregjion tokësor të pyjeve të përziera. Klima është zakonisht mesdhetare . Rezervati natyror karakterizohet nga bimësia e lartë dhe biodiversiteti. Ka afërsisht 277 lloje bimësh . Fauna përfaqësohet nga 341 specie; 23 lloje gjitarësh, 196 lloje zogjsh, 10 lloje amfibie, 59 lloje insektesh dhe 58 lloje peshqish .  

Habitatet e larmishme, duke përfshirë pyjet e pishave Mesdhetare, pyjet aluvional, kallamishtet, kënetat, lagunat dhe dunat bregdetare strehojnë një numër të lartë shpendësh si karabullaku i vogël, çafka e natës, çafka e vogël e bardhë, çafka e madhe e bardhë, çafka sqepëlugë, rosa marsatore, rosa sqeplugë, pata e vendit, kryekuqja e vendit si dhe gjitarë si lundërza, nuselala dhe baldosa.

Afër plazhit të Shëngjinit dhe qytetit të Lezhës (me vendet e saj historike), dhe vetëm një orë e gjysmë larg Tiranës, kjo zonë është një destinacion turistik mjaft tërheqës, veçanërisht për të apasionuarit pas vrojtimit të shpendëve. 

 Galeria 

 Shih edhe 

 Gjiri i Drinit
 Ishulli i Kunës
 Gjeografia e Shqipërisë
 Bregdeti Shqiptar i Adriatikut
 Lista e monumenteve natyrore në Shqipëri
 Referime 

Kategoria:Atraksione turistike në Qarkun e Lezhës